Albatros L 65

Albatros L 65 – Klaipėdoje tarpukaryje vokiečių įmonės A.F.G (vok. Allgemeine Flug–Gesellschaft) sukurtas dvivietis žvalgybinis biplanas.

 Istorija 
Po Pirmojo pasaulinio karo pagal Versalio sutartį karinių lėktuvų gamyba Vokietijoje buvo uždrausta, todėl žinoma šios šalies įmonė Albatros Flugzeugwerke nusprendė savo lėktuvus L 65 gaminti Lietuvos Respublikos autonominio regiono - Klaipėdos krašto - centre - Klaipėdoje. 1925 m. įkurta dukterinė įmonė buvo pavadinta Allgemeine Flug–Gesellschaft (A.F.G.), o pagaminti lėktuvai turėjo būti žymimi santrumpa Memel A.F.G.1 (Memel - prūsiškas ir vokiškas Klaipėdos miesto pavadinimas).    

Lėktuvą suprojektavo Albatros Flugzeugwerke, jo statybą Klaipėdoje prižiūrėjo iš Klaipėdos krašto kilę inžinierius Paulius Lindenau ir lakūnas bei inžinierius Hentzen.   

L 65 buvo pirmasis po Pirmojo Pasaulinio karo Vokietijoje sukurtas karo lėktuvas.BILL McBRIDE COLLECTION No. 11500. Albatros L-65 (c/n 10014), https://1000aircraftphotos.com/Contributions/McBrideBill/11500.htm Biplanas buvo gaminamas iš medžio konstrukcijų ir dengtas fanera, pasižymėjo dideliu atstumu tarp plačių sparnų. Ginkluotė: du 7,92 mm kalibro kulkosvaidžiai (vienas priekyje fiksuotas ir vienas sukiojamas, skirtas žvalgui), kiekvienam jų skirta po 500 šovinių. Biplanas buvo manevringas, buvo numatyta galimybė jį transformuoti į naikintuvą.    

Buvo pagamintas vienas prototipas, kuris vėliau buvo modernizuotas. Pirmojoje jo versijoje (Albatros L 65 / Memel AFG 1) buvo montuojamas aušinamas vandeniu dvylikos cilindrų "W" formos  galios Napier Lion firmos variklis. 1926 m. buvo pakeistas variklis. Sumontavus to paties variklio modernizuotą 421 kW (565 AG) galios variantą Napier Lion XI,Albatros L.65/Memel A.F.G. 1, War Machines Drawn, https://warmachinesdrawn.blogspot.com/2016/02/albatros-l65memel-afg-1.html orlaivis buvo pervadintas L 65/II. Šis orlaivis po bandymų buvo palankiai įvertintas Reichsvere. Pastarojo varianto lėktuvą buvo svarstoma eksploatuoti slaptoje vokiečių–sovietų lakūnų mokykloje Lipecke. Galiausiai lakūnų mokyklai buvo parinkti Heinkel HD 17 tipo lėktuvai, o L 65 serija nebuvo gaminama. 

Albatros L 65 gamybos metu dirbtuves buvo aplankę Lietuvos aviatoriai,Krašto gynimas ir visuomenė // plienosparnai.lt jis buvo pristatytas ir Karo aviacijos viršininkui generolui J. Kraucevičiui, tačiau kariuomenė nusprendė jo neįsigyti.

1928 m. vasario mėn. šis orlaivis vokiškos registracijos numeriu D-1006 buvo įregistruotas kaip Vokietijos aviacijos tyrimo instituto (vok. Deutsche Versuchsanstalt für Luftfahrt) nuosavybė, tų pačių metų balandžio mėn. buvo perregistruotas kaip A.F.G. įmonės nuosavybė. Iš Vokietijos civilinių orlaivių registro galutinai išregistruotas 1929 m. sausio mėn.

 Antrojo prototipo (L 65/II) techniniai duomenys 
 Įgula: pilotas ir žvalgas
 Bendras ilgis: 7,58 m
 Sparnų mojis: 12,40 m
 Aukštis: 3,38 m
 Sparnų plotas: 27,8 m²
 Tuščio lėktuvo svoris: 1260 kg
 Pakrauto lėktuvo svoris: 1840 kg
 Variklis: 1 × Napier Lion XI, 
 Didžiausias greitis: 240 km/h
 Maksimalus skrydžio nuotolis: 600 km
 Skrydžio lubos: 6200 m
 Kilimo greitis: 5,9 m/s

 Išnašos 

 Šaltiniai 
 Albatros L.65/Memel A.F.G. 1, War Machines Drawn, https://warmachinesdrawn.blogspot.com/2016/02/albatros-l65memel-afg-1.html
BILL McBRIDE COLLECTION No. 11500. Albatros L-65 (c/n 10014), https://1000aircraftphotos.com/Contributions/McBrideBill/11500.htm
Green, W. & Swanborough, G. The Complete Book of Fighters – London: Salamander Books, 1994 ISBN 1-85833-777-1
 German Aircraft between 1919-1945
 Krašto gynimas ir visuomenė // plienosparnai.lt
  L.65 // airwar.ru

Kategorija:Žvalgybiniai lėktuvai
Kategorija:Klaipėda
Kategorija:Biplanai
Kategorija:Albatros orlaviai
Kategorija:Mokomieji lėktuvai